ཤིན་ཧྭ་གསར་འགྱུར་ཁང་ནས་གནས་ཚུལ་སྤེལ་གསལ།སྤྱི་ཚེས་༡༢ཉིན།གསར་དུ་བསྐོ་བཞག་བྱས་པའི་ཝེ་ཡེ་ན་མཉམ་འབྲེལ་རྒྱལ་ཚོགས་སུ་རྒྱུན་བཞུགས་དང་རྒྱལ་སྤྱིའི་སྒྲིག་འཛུགས་གཞན་དག་གི་སྐུ་ཚབ་འཐུས་མི་ཝང་ཆུན་གྱིས།རྒྱལ་སྤྱིའི་རྡུལ་ཕྲན་ནུས་པའི་ལས་ཁུངས་ལས་འཛིན་ལྷན་ཚོགས་ཀྱི་གྲོས་ཚོགས་ཐོགཕྱོགས་ཁག་གིས་དབྱི་རན་རྡུལ་ཉིང་གནད་དོན་གྱི་ཁྱོན་ཡོངས་གྲོས་ཆོད་ལ་རྒྱབ་སྐྱོར་བྱེད་དགོས་ཞེས་འབོད་སྐུལ་གནང་ཡོད་ཅེས་དང་།ཁོང་གིས།དབྱི་རན་རྡུལ་ཉིང་གྲོས་ཆོད་ནི་མཉམ་འབྲེལ་རྒྱལ་ཚོགས་བདེ་འཇགས་ལས་འཛིན་ལྷན་ཚོགས་ཀྱིས་རྡུལ་ཉིང་ཚོད་འཛིན་བྱེད་པའི་ཕྱོགས་མང་གྲོས་ཆོད་ཅིག་ཡིན་ཞིང་།ལག་བསྟར་ལས་ར་སྤྲོད་ཐུབ་པར་ཕན་འབྲས་ནུས་ལྡན་ཐོན་ཡོད།གྲོས་ཆོད་ལ་སྲུང་སྐྱོབ་དང་ལག་བསྟར་བྱ་རྒྱུ་ནི།རྒྱལ་སྤྱིའི་རྡུལ་ཉིང་རྒྱ་བསྐྱེད་མི་འགྲོ་བའི་མ་ལག་དང་དེ་བཞིན་དབུས་ཤར་ཁུལ་གྱི་ཞི་བདེ་བརྟན་ལྷིང་ལ་ཕན་ཐོགས་ཡོད་ལ།དེ་ཡང་ཕྱོགས་མང་རིང་ལུགས་རྒྱུན་འཁྱོངས་དང་རྒྱལ་སྤྱིའི་སྒྲིག་སྲོལ་གྱི་དགོས་ངེས་ནང་དོན་ཞིག་ཡིན་པས།རྒྱལ་སྤྱིའི་སྤྱི་ཚོགས་ཀྱི་ཐུན་མོང་ཁེ་ཕན་དང་མཐུན་གྱི་ཡོད།ཀྲུང་གོའི་ཕྱོགས་ནས་འབྲེལ་ཡོད་རྒྱལ་ཁབ་ཀྱིས་སྤྱི་ཡོངས་དང་རྒྱང་རིང་ལ་ཁ་ཕྱོགས་ནས།རྒྱལ་སྤྱིའི་སྤྱི་ཚོགས་ཀྱིས་འབོད་སྐུལ་ལ་བརྡ་ལན་ཧུར་ཐག་ཞུས་པ་དང་།ཚད་འགལ་གྱི་སྣོན་ཤུགས་སྤྲོད་རྒྱུ་དང་།ཕྱོགས་རྐྱང་པའི་བཀག་སྡོམ་སོགས་དགེ་མཚན་མེད་པའི་བྱ་ཐབས་དོར་ཏེ།ཛ་དྲག་དུས་བབ་ཇེ་སྡུག་ཏུ་མི་འགྲོ་བ་བྱེད་དགོས་ཞེས་གསུངས་ཡོད་པ་རེད།